उनके पास संवेदना का पूरा संसार है जिसमें उनकी प्रियतमा पत्नी भी है। वे लिखते हैं-'अब पतीले में/चावल संग इश्क़ उबलता है घर में/शायद वो आटे संग/उल्फत का चोकर मिलाती है/मेरी रसोई के जूठे बर्तन से भी/अब मुहब्बत की खुशबू आती है।' प्रेम व दाम्पत्य जीवन पर पूरा एक खण्ड ही है इस संग्रह में। 'हरे पत्ते' कविता में वे लिखते हैं-'पुरानी क़िताबों के बीच/दफ़न हैं कुछ पुराने ख़त/जो लिखे तो सही मैंने/लेकिन कभी दिये नहीं।'